**PAPILDOMA INFORMACIJA PRIE 2016-01-12 AIŠKINAMOJO RAŠTO DĖL**

**TARYBOS SPRENDIMO PROJEKTO „DĖL VILNIAUS MIESTO SAVIVALDYBĖS 2016 METŲ BIUDŽETO TVIRTINIMO“**

**2016-01-18**

1. **Parengto teisės akto projekto tikslas ir uždaviniai.**

## Parengtas Tarybos sprendimo projektas svarstytas Tarybos komitetuose.

## Siekiant panaudoti Vilniaus miesto savivaldybės ugdymo įstaigų modernizavimui planuojamą gauti paramą iš Klimato kaitos spec. programos lėšų, keičiamas šių projektų bendro finansavimo lėšų užtikrinimo šaltinis iš projekte anksčiau numatytų skolintų lėšų į savivaldybės biudžeto lėšų šaltinį, kaip to reikalauja paramą tvirtinanti įstaiga. Todėl atlikti papildomi Sprendimo projekto pakeitimai:

* 1. **Sprendimo projekto asignavimų dalyje numatyti šie papildomi Savivaldybės 2016 metų biudžeto asignavimų pokyčiai (1 priedas):**

**1.1.1 Dėl skolintų lėšų mažinimo, mažinama bendra asignavimų suma iš visų savivaldybės biudžeto finansavimo šaltinių (biudžeto pajamų, specialių tikslinių dotacijų, apyvartos lėšų likučių 2016-01-01 ir skolintų lėšų) 3002,7 tūkst. Eur ir sudarys 471229,3 tūkst. Eur** (mažinamas Sprendimo 1 priedėlis ir 8 priedėlis (asignavimų paskirstymas pagal valstybės funkcijas);

**1.1.2. Dėl Savivaldybės biudžeto lėšų perskirstymo (perskirstomas Sprendimo 2 priedėlis tarp asignavimų valdytojų):** mažinami asignavimai Miesto ūkio ir transporto departamentui 14 programai „Miesto infrastruktūros objektų priežiūra ir modernizavimas“ 3002,7 tūkst. Eur (iš jų: 1002,7 tūkst. Eur – miesto sanitariniam valymui ir priežiūrai, 1000 tūkst. Eur – gatvių apšvietimo tinklų priežiūrai ir remontui, 1000 tūkst. Eur – gatvių, kelių ir lietaus nuotekų tinklų priežiūrai ir remontui) ir sudarys 34790,8 tūkst. Eur, didinami asignavimai Švietimo, kultūros ir sporto departamentui01 programai „Vaikų, jaunimo ir suaugusiųjų ugdymas“ 3002,7 tūkst. Eur ir sudarys 67840,8 tūkst. Eur;

**1.1.3. Dėl skolintų lėšų mažinimo bendra asignavimų suma mažinama 3002,7 tūkst. Eur ir sudarys 24624,3 tūkst. Eur (Sprendimo 7 priedėlis)**: asignavimai mažinami 3002,7 tūkst. Eur Švietimo, kultūros ir sporto departamento01 programai „Vaikų, jaunimo ir suaugusiųjų ugdymas“ ir sudarys 8657,3 tūkst. Eur;

**1.1.4. Dėl Savivaldybės 2016 metų investicijų programoje numatomų projektų finansavimo šaltinių pakeitimo** didinami asignavimai 3002,7 tūkst. Investicijų programoje iš savivaldybės biudžeto lėšų ir sudarys 24608,3 tūkst. Eur, mažinami asignavimai 3002,7 tūkst. Eur iš skolintų lėšų ir sudarys 24624,3 tūkst. Eur, bendra Investicijų programos apimtis nesikeičia **(Sprendimo 9 priedėlis).** Pakeitimai atliekami Švietimo, kultūros ir sporto departamento 01 programoje „Vaikų, jaunimo ir suaugusiųjų ugdymas“.

Atsižvelgiant į šiuos papildomus pakeitimus, kuomet savivaldybės biudžeto lėšos iš Savivaldybės einamųjų reikmių nukreipiamos naujų projektų bendram finansavimui užtikrinti, atitinkamai koreguojama 2017-01-01 kreditinio įsiskolinimo prognozė: prognozuojama, kad skola (be paskolų) galėtų sumažėti iki 22 mln. Eur, o viso kreditinis įsiskolinimas (su paskolomis), kaip ir prognozuota anksčiau iki 26,9 mln. Eur, kadangi atitinkamai mažinimas Savivaldybės 2016 m. skolinimasis (patikslinta Savivaldybės kreditinio įsiskolinimo prognozė pateikta 2 priede).

Taip pat Teisės departamento siūlymu Sprendimo projektas papildytas dviem punktais:

„6. Pritarti taikos sutarčių sudarymui bylose dėl žemės nuomos mokesčio sumokėjimo, jeigu mokėjimai yra išdėstomi ne ilgiau kaip vieneriems metams, mokant kas mėnesį lygiomis dalimis,  ir jeigu sumokami delspinigiai ir (ar) palūkanos bei Savivaldybės patirtos bylinėjimosi išlaidos (apmokėti antstoliams, už skelbimą spaudoje ir kitas bylinėjimosi išlaidas).

7.3. pasirašyti susitarimus ir taikos sutartis dėl Vilniaus miesto savivaldybės negyvenamųjų patalpų nuomos mokesčio mokėjimo atidėjimo, išdėstymo ar sumažinimo 2016 ir 2017 metais, įskaitant delspinigių sumažinimą iki 0,02 proc. nuo pagrindinės skolos bei dėl delspinigių ir baudų sumažinimo ar atleidimo nuo jų pagal Savivaldybės sudarytas paramos sutartis, jei skolininkas moka ne mažiau kaip 5 proc. dydžio palūkanas už uždelstus mokėjimus bei teisės aktų nustatyta tvarka pasirašo skolos apmokėjimo vekselį.“

**2. Šiuo metu galiojančios ir teikiamu klausimu siūlomos naujos teisinio reguliavimo nuostatos.**

Vadovaujantis Lietuvos Respublikos Vietos savivaldos ir Biudžeto sandaros įstatymais,Vilniaus miesto savivaldybės biudžetas tvirtinamas kasmet Savivaldybės tarybos sprendimu.

1. **Galimos teigiamos ar neigiamos priimto teisės akto pasekmės, kokių priemonių būtina imtis, siekiant pastarųjų išvengti.**

Dėl papildomų Sprendimo projekto pakeitimų Savivaldybė ugdymo įstaigų modernizavimui planuoja gauti apie 3,1 mln. Eur Klimato kaitos specialiosios programos lėšų.

Neigiamų pasekmių nenumatoma.

**4. Suderinamumas su Lietuvos Respublikos galiojančiais teisės norminiais aktais.** Sprendimo projektas neprieštarauja Lietuvos Respublikos ir Vilniaus miesto savivaldybės galiojantiems teisės aktams.

**5. Priimtam teisės aktui įgyvendinti reikalingi papildomi (priimti, pakeisti) teisės aktai.** Administracijos direktoriaus įsakymais bus patvirtinta Vilniaus miesto savivaldybės 2016 metų investicijų programa pagal investicinius projektus, programų vykdytojus ir programas, neviršijant šiuo sprendimu patvirtintoje Vilniaus miesto savivaldybės 2016 metų investicijų programoje asignavimų valdytojui tam tikrai programai skirtų lėšų sumų.

**6. Biudžeto lėšų poreikis teisės aktui įgyvendinti.** Teisės aktui įgyvendintireikalingas lėšų poreikis – 471229,3 tūkst. Eur, iš jų: 426777,9 tūkst. Eur – Vilniaus miesto savivaldybės 2016 metų biudžeto pajamos, 19827,1 tūkst. Eur – apyvartos lėšų likučiai 2016-01-01 ir 24624,3 tūkst. Eur – skolintos lėšos.

**7. Teisės akto projekto iniciatoriai: institucija, asmenys ar piliečių įgalioti atstovai.** Vilniaus miesto savivaldybės administracijos Finansų departamentas.

**8**. **Teisės akto projekto autoriai (rengėjai).** Finansų departamento Strateginio planavimo ir biudžeto skyrius (l. e. skyriaus vedėjos pareigas Olga Stravinskienė, tel. 211 2062).

**9. Teisės akto projekto nauda Vilniui ir vilniečiams.** Vilniečių vaikai galės lankyti atnaujintas ugdymo įstaigas.

PRIDEDAMA:

1 priedas. Papildomi pokyčiai po biudžeto projekto pateikimo, 1 lapas.

2 priedas. Savivaldybės kreditinio įsiskolinimo 2016-01-01 – 2017-01-01 prognozė (patikslinta), 1 lapas.

Finansų departamento direktorius Vygintas Jakas