

**VILNIAUS MIESTO SAVIVALDYBĖS**

**TARYBA**

**SPRENDIMAS**

**DĖL VILNIAUS MIESTO SAVIVALDYBĖS VEIKLOS 2015–2019 METAIS SVARBIAUSIŲ KRYPČIŲ NUSTATYMO**

2015 m. lapkričio 11 d. Nr. 1-234

Vilnius

Vadovaudamasi Lietuvos Respublikos vietos savivaldos įstatymo 16 straipsnio 2 dalies   
40 punktu, Vilniaus miesto savivaldybės taryba n u s p r e n d ž i a:

1. Nustatyti šias Vilniaus miesto savivaldybės veiklos 2015–2019 metais svarbiausias kryptis rengiant Vilniaus miesto savivaldybės 2016–2018 metų strateginį veiklos planą   
ir formuojant Vilniaus miesto savivaldybės 2016 metų biudžetą:

1.1. finansinio tvarumo užtikrinimas ir viešųjų finansų išskaidrinimas;

1.2. skatinimas kurti gerai apmokamas darbo vietas pritraukiant investicijas;

1.3. taiklesnių socialinių paslaugų teikimas ir socialinės atskirties mažinimas pertvarkant socialinių paslaugų sistemą;

1.4. pakankamo vietų skaičiaus vaikų darželiuose ir kokybiško švietimo užtikrinimas kuriant vientisą Vilniaus kultūros, švietimo ir sporto erdvę;

1.5. patogesnio, greitesnio ir saugesnio susisiekimo viešuoju transportu, dviračiais   
ir pėsčiomis sukūrimas;

1.6. šilumos kainų mažinimas ir ekologiškos aplinkos kūrimas vilniečiams įgyvendinant Šilumos ūkio ir Atliekų tvarkymo programas;

1.7. jaukių ir patogių viešųjų erdvių kūrimas visose miesto dalyse pritaikant žaliąsias erdves ir Neries bei Vilnelės upes visuomenės poreikiams;

1.8. vietos bendruomenių ir savivaldos stiprinimas išplečiant vilniečių galimybes dalyvauti Vilniaus valdyme.

2. Pavesti Vilniaus miesto savivaldybės administracijos Finansų departamentui, atsižvelgiant į finansines galimybes, pagal 1 punkte nurodytas veiklos kryptis numatyti asignavimus   
Vilniaus miesto savivaldybės 2016–2018 metų strateginiame veiklos plane.

|  |  |
| --- | --- |
| Meras | Remigijus Šimašius |